Opad. Det er åbenbart den eneste vej, det går for dagligvarekæden Rema1000 i disse år. Og det vil i den grad kunne mærkes for nordjyderne. Omsætningen i 2016 steg med 940 millioner kroner i 2016 for Rema1000, som i løbet af året også åbnede 14 nye butikker. Det viser butikskædens netop offentliggjorte regnskab. Den tendens fortsætter i 2017 og de følgende år også, hvis det står til Rema1000's direktør i Butiksudvikling, Jan Poulsen. - Vi har en ambition om at åbne cirka 15 nye butikker i Nordjylland, siger Jan Poulsen til TV2 Nord. De første to er allerede mere end bare tegnebordsplaner - en ny Rema1000 åbner i Frederikshavn den 23. marts, og i maj er det så Støvrings tur til at få en ny butik på bykortet. Skal man tro undersøgelser foretaget af analysefirmaet YouGov, er der god grund til, at Rema1000 vokser så stærkt år for år. Rema1000 var nemlig i 2016 den dagligvarekæde med det med bedste image, viser rundspørger. Kunder oplever at få mest værdi for pengene her, og kæden overgås kun marginalt af Irma og Føtex på kvaliteten. Måske er det også derfor, Rema1000 har markedets mest loyale og tilfredse kunder. - Vores slogan er ’Meget mere discount’, men jeg bliver sommetider spurgt af kunder, hvorfor vi ikke siger ’Meget mere end discount’. Deres opfattelse er, at de i Rema får meget mere end det, de normalt forventer i en discounter, fortæller Henrik Burkal, der er administrerende direktør i Rema1000. I øjeblikket findes der 287 Rema1000-butikker landet over. Det taler skulle meget gerne vokse til mere end 300 i løbet af 2017.

Opsummering:
Dagligvarebutikken Rema1000 vil være den største dagligvarekæde i Danmark og har planer om 15 nye butikker i Nordjylland.